****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-108-3/2024

29.11.2024.године

В Л А С О Т И Н Ц Е

На основу члана 6. став 5. – 7. и члана 7а. став 1.Закона о порезима на имовину („Сл.гласник РС, бр. 26/2001, 42/2002 - Одлука СУС, 80/2002, 80/2002 - други закон, 135/2004, 61/2007, 5/2009, 101/2010, 24/2011, 78/2011, 57/2012 - Одлука УС РС, 47/2013, 68/2014 - други закон, 95/2018, 99/2018 - Одлука УС РС, 86/2019, 144/2020 , 118/2021, 138/2022 и 92/2023), члана 32. став 1. тачка 3. Закона о локалној самоуправи (''Сл.гласник РС'',бр.129/2007, 83/2014-др.закон, 101/2016 – др.закон, 47/2018 и 111/2021) и члана 40. став 1. тачка 3. Статута општине Власотинце („Сл. гласник града Лесковца“, бр.6/2019), Скупштина општине Власотинце на седници одржаној дана **29.11.2024.**године, донела је

**ОДЛУКУ**

**О** **УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2025. ГОДИНУ У ОПШТИНИ ВЛАСОТИНЦЕ**

**Члан 1.**

Овом одлуком утврђују се просечне цене квадратног метра одговарајућих непокретности, за сваку од зона понаособ, ради утврђивања пореза на имовину за 2025. годину на територији општине Власотинце, у складу са Законом о порезима на имовину.

**Члан 2.**

На основу просечних цена одговарајућих непокретности утврђених, односно, одређених овом одлуком, одредиће се основица пореза на имовину за 2025.годину за непокретности на територији општине Власотинце.

**Члан 3.**

Сагласно Одлуци о одређивању зона и најопремљенијих зона на територији општине Власотинце („Службени гласник Града Лесковца“ бр. 24/2014) одређено је 6 зона за утврђивање пореза на имовину, према комуналној опремљености и опремљености јавним објектима, саобраћајној повезаности са централним деловима општине Власотинце, односно са радним зонама и другим садржајима у насељу,с тим да је прва зона утврђена као најопремљенија зона.

**Члан 4.**

Просечне цене квадратног метра непокретности за утврђивање пореза на имовину за 2025. годину на територији општине Власотинце износе:

|  |  |  |  |  |  |  |
| --- | --- | --- | --- | --- | --- | --- |
| Р. Б. |  |  | З О Н А |  |  |  |
|  | Врста непокретности | Првазона(најопремљ.) | Друга зона | Трећа зона | Четврта зона | Петазона | Шеста зона |
|  |  | по м2 | по м2 | по м2 | по м2 | по м2 | по м2 |
| 1. | Грађевинско земљиште | 2.000,00 | 1.849,85 | 1.657,03 | 4.101,51 | 426,01 | 200,00 |
| 2. | Пољопривредно земљиште | / | 848,49 | 848,49 | 190,29 | 259,81 | 150,46 |
| 3. | Шумско земљиште | / | / | / | 48,00 | 43,38 | 38,76 |
| 4. | Станови | 46.051,80 | 46.051,80 | 46.051,80 | / | / | / |
| 5. | Куће за становање | 27.290,86 | 27.290,86 | 19.622,34 | 13.630,00 | 17.083,44 | 7.418,27 |
| 6. | Пословне зграде и други (надземни и подземни) грађевински објекти за обављање делатности | 89.605,56 | 89.605,56 | 35.000,00 | 35.000,00 | 29.970,00 | 14.985,00 |
| 7. | Гараже и помоћни објекти | 11.925,25 | 9.537,00 | 8.344,88 | 14.025,00 | 8.415,00 | 4.210,00 |

**Члан 5.**

Почетком примене ове одлуке престаје да важи Одлука о утврђивању просечних цена квадратног метра одговарајућих непокретности за уврђивање пореза на имовину за 2024.годину у општини Власотинце („Сл. гласник града Лесковца“, бр.36/2023).

**Члан 6.**

Ову одлуку објавити у „Службеном гласнику града Лесковца“ и на интернет страни општине Власотинце.

**Члан 7.**

Ова одлука ступа на снагу осмог дана од дана објављивања у „Службеном гласнику града Лесковца“, а примењиваће се од 1.јануара 2025.године.

 **СКУПШТИНА ОПШТИНА ВЛАСОТИНЦЕ, дана 29.11.2024. године, 01 број 06-108-3/2024.**

 **ПРЕДСЕДНИК СКУПШТИНЕ**

 **Зоран Стаменковић, с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**